CELEX: 31994R3294
Language: el
Date: 1994-12-22 00:00:00
Title: Κανονισμός (ΕΚ) αριθ. 3294/94 του Συμβουλίου της 22ας Δεκεμβρίου 1994 για την τροποποίηση του κανονισμού (ΕΟΚ) αριθ. 302/93 περί ιδρύσεως ευρωπαϊκού κέντρου παρακολούθησης των ναρκωτικών και της τοξικομανίας

Avis juridique important

|

31994R3294

Κανονισμός (ΕΚ) αριθ. 3294/94 του Συμβουλίου της 22ας Δεκεμβρίου 1994 για την τροποποίηση του κανονισμού (ΕΟΚ) αριθ. 302/93 περί ιδρύσεως ευρωπαϊκού κέντρου παρακολούθησης των ναρκωτικών και της τοξικομανίας  

Επίσημη Εφημερίδα αριθ. L 341 της 30/12/1994 σ. 0007 - 0007 Φινλανδική ειδική έκδοση: Κεφάλαιο 15 τόμος 13 σ. 0265  Σουηδική ειδική έκδοση: Κεφάλαιο 15 τόμος 13 σ. 0265 

ΚΑΝΟΝΙΣΜΟΣ (ΕΚ) αριθ. 3294/94 ΤΟΥ ΣΥΜΒΟΥΛΙΟΥ της 22ας Δεκεμβρίου 1994 για την τροποποίηση του κανονισμού (ΕΟΚ) αριθ. 302/93 περί ιδρύσεως ευρωπαϊκού κέντρου παρακολούθησης των ναρκωτικών και της τοξικομανίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ  ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το Συμβούλιο εξέδωσε, στις 8 Φεβρουαρίου 1993, τον κανονισμό (ΕΟΚ) αριθ. 302/93 περί ιδρύσεως ευρωπαϊκού κέντρου παρακολούθησης των ναρκωτικών και της τοξικομανίας (3)- ότι θα πρέπει να εναρμονισθούν οι δημοσιονομικές διατάξεις σχετικά με τους οργανισμούς που ιδρύει η Κοινότητα- ότι θα πρέπει να τροποποιηθεί το άρθρο 11 του ανωτέρω κανονισμού, που αφορά τις δημοσιονομικές διατάξεις του κέντρου παρακολούθησης, ώστε να ληφθεί υπόψη αυτή η ανάγκη εναρμόνισης- ότι, δυνάμει του άρθρου 130 του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (4), θα πρέπει, κατά τη θέσπιση των εσωτερικών δημοσιονομικών ρυθμίσεων του κέντρου παρακολούθησης, να  ληφθούν υπόψη κατά το δυνατόν οι διατάξεις του εν λόγω δημοσιονομικού κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το αρθρο 11 του κανονισμού (ΕΟΚ) αριθ. 302/93 του Συμβουλίου, η παράγραφος 12 αντικαθίσταται από το ακόλουθο κείμενο:  "12. Μετά από διαβούλευση με το Ελεγκτικό Συνέδριο, το διοικητικό συμβούλιο εκδίδει τις εσωτερικές δημοσιονομικές διατάξεις, καθορίζοντας ιδίως τους λεπτομερείς κανόνες κατάρτισης και εκτέλεσης του προϋπολογισμού του κέντρου."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1994.  Για το Συμβούλιο Ο Πρόεδρος H. SEEHOFER  (1) ΕΕ αριθ. C 225 της 20. 8. 1993, σ. 3.  (2) ΕΕ αριθ. C 61 της 28. 2. 1994, σ. 241.  (3) ΕΕ αριθ. L 36 της 12. 2. 1993, σ. 1.  (4) ΕΕ αριθ. L 356 της 31. 12. 1977, σ. 1. Κανονισμός όπως τροποποιήθηκε τελευταία από τον κανονισμό (ΕΚΑΧ, ΕΚ, Ευρατόμ) αριθ. 1923/94 (ΕΕ αριθ. L 198 της 30. 7. 1994, σ. 4).